Abiso

L'abiso u abismo ye figuradament una fondura sin fondón o un pozo sin fondón, y se refiere en lenguache cosmolochico u relichioso a lo inframundo u a lo infierno.

La parola "abiso" ye un derivau de lo latín abyssus, (que presenta un superlativo abyssimus que orichinó a variant abismo). En latín representa un helenismo, amprau de lo griego helenistico abussos, tamién transliterau abyssos y interpretau como fondo, fondón, con alfa privativa, y por tanto sin fondón.

En aragonés se troba en los "documentos en romanz de lo Monesterio de Sant Chuan de la Penya" (Sieglo XIV):

Tamién en textos de l'"Archivo Municipal de Mirabet de la Sierra":

En la traducción aragonesa de lo "Libro de las Marabillas de lo Mundo" se vei la variant abismo:

En la Biblia de los Setanta u versión griega de la Biblia hebrea, la parola abussos u abyssos representa tanto l'orichinal Caos (Chenesi 1:2) como lo tehom hebreu ("as auguas primordials de las fonduras"), y fue presa en la literatura apocaliptica y kabbalistica y en lo Nuevo Testamento pa dicir "infierno", puesto de castigo.

Primariament en la cosmografía de la Biblia de los Setanta la parola s'aplicaba tanto a las auguas dichós la tierra que orichiriament la cobrioron como a las auguas de lo firmamento que se i consideraban relacionadas.

En la Parabola de Lazaro bi ha un abiso entre los muertos chustos y los muertos impius.Lucas 16:26

 Referencias 

 Vinclos externos 
JewishEncyclopedia.com: Abyss

Categoría:Relichión
Categoría:Filosofía